Bob Pop

eskuinera|thumb|*Maricón perdido* telesailaren aurkezpena Malagako Zinemaldian, 2021.
**Roberto Enríquez Higueras** (Madril, 1971ko urriaren 7a), **Bob Pop** bezala ezagunagoa, telebista kritikaria, modan aditua, zutabegilea, idazlea, pentsalaria, blogaria, aktorea, gidoilaria eta telebistako kolaboratzailea da, *Late Motiv* programan parte hartzeagatik bereziki ezaguna. 2019ko martxoan jakinarazi zuen esklerosi anizkoitza zuela. 2021ean *TNT España* telebista katean emitituriko *Maricón perdido* telesaila sortu, idatzi eta protagonizatu zuen.

## Ibilbide profesionala 
Bere ibilbidea enpresa pribatu batean hasi zuen eta gerora komunikabideen mundura *Qué trabajo nos manda el señor* blogarekin sartu zen eta honela Roberto Enríquez bere pertsonaia eraikitzen hasi zen.  2009ko urrian, 20 minutos egunkariak izan zuen lehen blogetako baten egilea izan zen. Bertan telebistako gaiei buruzko iritzia ematen zituen.  Eurovision edota Operación Triunfo telesaioak zuzenean blogeatu zituen.

2010ean Publico egunkariaren eguneroko orrialde baten egile bihurtu zen, baina papereko edizioa ixtearekin batera, Roberto izan zen *Enplegua Erregulatzeko Espedientea* baten bidez kaleratu zituzten langileetako bat. 2012ko abenduan La Marea hilabetekarian hasi zen zutabegile lanetan.

2012ko azaroan Eldiario.es hedabide digitalean *TV, la batalla final* izeneko bloga hasi zuen. Urtebete geroago, Mongolia aldizkarian kolaboratzen hasi zen Gemma Niergarekin ere kolaboratu zuen Cadena SER irratiko *Hoy por Hoy* saioan.

Telebistan egin zuen lehen kolaborazioa, Anne Igartibururekin izan zen *+Gente* magazinean, baina esperientzia nahiko laburra izan zen.

2013aren amaieran Enríquezek ospea lortu zuen Andreu Buenafuentek gidatutako *En el aire* late night show-ean egindako lanari esker. Programa honetan platoko kabina batetik sare sozialen bidez ikusleekin elkarreragiten zuen guardiako txiolaria zen.

2021ean bere bizitzari buruzko *Maricon perdido* telebista-fikzioa idatzi zuen. *Gabriel Sánchez* eta *Carlos González* ditu protagonista, Bob Popen bizitza etapa ezberdinetan. 2021eko ekainaren 18an estreinatu zen, TNT eta Movistar+ telebista plataformatan.

## Idazlea 
2010eko martxoan, Caballo de Troya argitaletxeak bere lehen eleberria. *Mansos* amesgaizto eta indarkeriazko gau bati buruzko istorioa da. Protagonistak, alkohol-gau baten ondoren, Dario ezagutuko du, eta harekin sexu-harremanak izango ditu diru truke, “giroko” sauna batean. Baina alde egitea erabakitzen duenean, norbaitek bere motxila armairuetako batean gorde duela jakingo du. Armairu horren jabearen zain dagoen bitartean, pertsonaien arteko tentsioa areagotu egiten da, eta protagonistak estutu egiten duten esperientzia mingarriak gogoratzen ditu.

2014an argitaratu zuen bere hirugarren liburua: *Cuando haces Bob ya no hay stop: Los grandes enfados que han cambiado el mundo y las enseñanza que podemos ganar.*

## Bizitza pertsonala 
Bob Pop homosexuala da eta 2007tik dago ezkonduta.

2019an esklerosi anizkoitza zuela adierazi zuen Andreu Buenafuente aurkezlearekin egiten zuen *Late Motiv* telebista saioan egiten zuen atalean.

## Aintzatespenak 
2021eko ekainaren 28an, LGBTI Harrotasunaren Nazioarteko Egunean, Arcoíris Aitorpena eman zioten, Espainiako Berdintasun Ministerioak eta LGTBI Sexu Aniztasunaren eta Eskubideen Zuzendaritza Nagusiak emandakoa, LGTBI ikusgarritasuna aitortzeko komunikazioaren munduan.

## Lanak 
### Telebista-programak 
### Telebistako serieak 
### Prentsako argitalpenak 
### Irrati-programak 
## Argitaratutako lanak 
* Enríquez, Roberto; Legido, Toya (1998). De cuerpo presente. Ediciones La Uña Rota. p. 24. ISBN 978-84-922228-8-9. 
* Enríquez, Roberto (2010). Mansos. Editorial Caballo de Troya. p. 128. ISBN 978-84-96594-42-5. 
* Enríquez, Roberto (2014). Cuando haces Bob ya no hay stop. Ediciones Martínez Roca. p. 224. ISBN 978-84-99983-96-7. 
* Enríquez, Roberto (2017). Días Ajenos: Primavera · Verano. Somos Libros. p. 240. ISBN 978-84-12011-56-2. 
* Enríquez, Roberto (2018). Un miércoles de enero. Turner. p. 96. ISBN 978-84-17141-64-6. 
* Enríquez, Roberto (2019). Días Ajenos: Otoño · Invierno. Somos Libros. p. 320. ISBN 978-84-12011-54-8. 
* Enríquez, Roberto (2021). Mansos. Alfaguara. p. 128. ISBN 978-84-204-5476-4. 
* Enríquez, Roberto (2023). Días simétricos. Alfaguara. p. 392. ISBN 978-84-204-5542-6. 

## Erreferentziak